ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

-   สรุปรายงานการสอบบัญชี

ผู้สอบบัญชีของบริษัทฯ สำหรับปี 2555 ถึงปี 2557 คือนางสาวศิริวรรณ สุรเทพินทร์
ผู้สอบบัญชีรับอนุญาตเลขทะเบียน 4604 บริษัท สำนักงาน อีวาย จำกัด
จากรายงานการสอบบัญชีของผู้สอบบัญชีสำหรับปีสิ้นสุดวันที่ 31 ธันวาคม 2555, 2556 และ 2557
ผู้สอบบัญชีได้เสนอความเห็นในรายงานการสอบบัญชีสำหรับปีแบบไม่มีเงื่อนไขว่างบการเงินของบริษัทฯ
และบริษัทย่อยแสดงฐานะการเงินผลการดำเนินงานและกระแสเงินสดของบริษัทฯและบริษัทย่อยโดยถูกต้องตามที่ควรในสาระสำคัญตามมาตรฐานการรายงานทางการเงิน

-   ตารางสรุปงบแสดงฐานะการเงิน

ฐานะการเงินและผลการดำเนินงานตั้งแต่ปี 2555 ถึงปี 2557 ของบริษัท เอสวีโอเอ จำกัด
(มหาชน) และบริษัทย่อย สรุปได้ ดังนี้

[]

[]

[]

[]

[]

[]

[]

[]

-   อัตราส่วนทางการเงินที่สำคัญ

อัตราส่วนทางการเงินที่สำคัญของ บริษัท เอสวีโอเอ จำกัด (มหาชน) และบริษัทย่อย ได้แก่

[]

[]

14. การวิเคราะห์และคำอธิบายของฝ่ายจัดการ

(1) ผลการปฏิบัติตามแผนการดำเนินธุรกิจ

  – ไม่มี –

(2) ผลการดำเนินงาน

ภาพรวมของการดำเนินงานของบริษัทฯ และบริษัทย่อย

สำหรับปี 2557 นี้ งบการเงินรวมมีกำไรสุทธิจำนวน 62.3 ล้านบาท เพิ่มขึ้น 1.8 ล้านบาท
จากงวดเดียวกันของปีก่อน คิดเป็นร้อยละ 3.0 และงบการเงินเฉพาะกิจการมีกำไรสุทธิจำนวน
22.1 ล้านบาท เพิ่มขึ้น 2.5 ล้านบาท หรือคิดเป็นร้อยละ 12.8 ผลกำไรที่เพิ่มขึ้นเล็กน้อยในปีนี้
เนื่องจากภาพรวมของอุตสาหกรรมไอทีมีอัตราการเจริญเติบโตลดลง ทั้งนี้
เป็นผลมาจากปัจจัยหลายๆ ด้าน ทั้งภาวะเศรษฐกิจที่ชะลอตัวลง ด้านการเมือง
รวมถึงการเปลี่ยนแปลงเทคโนโลยี
ซึ่งส่งผลต่อการเปลี่ยนแปลงพฤติกรรมของผู้บริโภคที่นิยมการใช้งานอินเทอร์เน็ตบนอุปกรณ์แบบพกพา
ทำให้การเติบโตของสมาร์ทโฟนและแท็ปเล็ตเพิ่มสูงขึ้น
ในขณะที่กลุ่มคอมพิวเตอร์โน้ตบุ๊คมีอัตราการเติบโตที่ลดลง

[]

-   วิเคราะห์โครงสร้างรายได้

[]

  บริษัทและบริษัทย่อยมีรายได้รวมทั้งสิ้น 6,418.0 ล้านบาท ลดลงจากงวดเดียวกันของปีก่อน
  682.6 ล้านบาท หรือคิดเป็น ร้อยละ 9.6 และงบการเงินเฉพาะกิจการ 4,768.5 ล้านบาท
  ลดลง 410.3 ล้านบาท หรือคิดเป็นร้อยละ 7.9 จากงวดเดียวกันของปีก่อน เนื่องจาก

-   รายได้จากการขายสินค้าและบริการของบริษัทและบริษัทย่อยลดลง 706.6 ล้านบาท
    หรือคิดเป็นร้อยละ 10.3 และ งบเฉพาะกิจการลดลง 446.8 ล้านบาท คิดเป็นร้อยละ 8.9
    ทั้งนี้ เป็นผลกระทบจากภาพรวมของอุตสาหกรรมไอทีโดยตรงและปัจจัยหลายๆ
    อย่างตามที่ได้กล่าวไว้ข้างต้น
    แต่อย่างไรก็ตามแม้ว่ายอดขายในปีนี้จะลดลงไปแต่บริษัทฯได้พยายามบริหารการขายสินค้าที่มี
    margin สูงกว่าจนสามารถทำกำไรสุทธิได้เพิ่มขึ้นเมื่อเปรียบเทียบกับปีก่อน

-   รายได้อื่นของบริษัทและบริษัทย่อยเพิ่มขึ้น 24.0 ล้านบาท หรือคิดเป็นร้อยละ 9.9
    และงบเฉพาะกิจการเพิ่มขึ้นเช่นกันจำนวน 36.5 ล้านบาท หรือคิดเป็นร้อยละ 25.9 ทั้งนี้
    เป็นผลมาจากการขายสินค้าได้ตามเป้าที่ผู้ขายกำหนด

-   วิเคราะห์โครงสร้างรายจ่าย

[]

  บริษัทและบริษัทย่อยมีรายจ่ายรวมทั้งสิ้น 6,283.6 ล้านบาท ลดลง 572.2 ล้านบาท
  หรือคิดเป็นร้อยละ 8.3 และงบการเงินเฉพาะกิจการ มีรายจ่ายรวม 4,702.4 ล้านบาท ลดลง
  360.2 ล้านบาท หรือคิดเป็นร้อยละ 7.1 จากงวดเดียวกันของปีก่อน เนื่องจาก

1)  ต้นทุนจากการขายสินค้าและบริการของบริษัทและบริษัทย่อยลดลง 543.9 ล้านบาท
    หรือคิดเป็นร้อยละ 9.1 และ งบการเงินเฉพาะกิจการลดลง 368.7 ล้านบาท
    หรือคิดเป็นร้อยละ 8.1 ลดลงตามสัดส่วนของยอดขาย

2)  ค่าใช้จ่ายในการขายของบริษัทและบริษัทย่อยลดลง 20.9 ล้านบาท คิดเป็นร้อยละ 3.4
    และงบการเงินเฉพาะกิจการลดลงเช่นกัน เป็นจำนวน 4.9 ล้านบาท หรือคิดเป็นร้อยละ 1.4
    ทั้งนี้ เป็นผลมาจากนโยบายการใช้เงินสนับสนุนจากผู้ขายในการทำ promotion
    เพื่อผลักดันยอดขาย

3)  ค่าใช้จ่ายในการบริหารของบริษัทและบริษัทย่อยลดลง 7.4 ล้านบาท หรือคิดเป็นร้อยละ 3.1
    ในขณะที่งบการเงินเฉพาะกิจการเพิ่มขึ้น 13.4 ล้านบาท หรือเท่ากับร้อยละ 7.7

-   วิเคราะห์โครงสร้างกำไร

  ปี 2557 นี้
  งบการเงินรวมมีกำไรก่อนค่าใช้จ่ายทางการเงินและค่าใช้จ่ายภาษีเงินได้คิดเป็นจำนวน 149.3
  ล้านบาท ลดลงเมื่อเปรียบเทียบกับปีก่อน 93.4 ล้านบาท หรือคิดเป็นร้อยละ 38.5
  โดยมีภาระภาษีเงินได้นิติบุคคลในงวดนี้เป็นจำนวนเงิน 18.8 ล้านบาท
  และงบการเงินเฉพาะกิจการจำนวน 9.8 ล้านบาท ซึ่งคำนวณในอัตราร้อยละ 20
  ของกำไรสุทธิหลังจากบวกกลับค่าใช้จ่ายต่างๆ
  ที่สรรพากรไม่อนุญาตให้ถือเป็นรายจ่ายในการคำนวณภาษีและไม่รวมส่วนแบ่งกำไร (ขาดทุน)
  จากเงินลงทุนตามวิธีส่วนได้เสีย

ผลการดำเนินงานที่ผ่านมาของแต่ละสายผลิตภัณฑ์หรือกลุ่มธุรกิจ

รายได้จากการขายและบริการ

[]

-   กลุ่มธุรกิจช่องทางการจัดจำหน่าย (IT Distribution Strategic Business Unit :
    ITDSBU)

  ในปีนี้กลุ่มธุรกิจช่องทางการจัดจำหน่ายมียอดขายลดลงจำนวน 149.0 ล้านบาท
  เมื่อเปรียบเทียบกับปีก่อน
  ทั้งนี้เป็นผลกระทบต่อเนื่องมาจากการเปลี่ยนแปลงเทคโนโลยีส่งผลต่อการเปลี่ยนแปลงพฤติกรรมของผู้บริโภคที่นิยมการใช้งานบนอุปกรณ์แบบพกพา
  เช่น สมาร์ทโฟน แท็บเล็ต เพิ่มสูงขึ้นในขณะที่กลุ่มคอมพิวเตอร์โน้ตบุ๊คมีอัตราการเติบโตลดลง

-   กลุ่มที่ปรึกษาและการวางระบบคอมพิวเตอร์ (System Integration Strategic
    Business Unit : SISBU)

  กลุ่มธุรกิจที่ปรึกษาและการวางระบบคอมพิวเตอร์มีรายได้จากการขายสินค้าและบริการ
  มียอดลดลงจำนวน 284.0 ล้านบาท เมื่อเปรียบเทียบกับปีก่อน
  และมีอัตรากำไรขั้นต้นใกล้เคียงกับปีก่อน ทั้งนี้เป็นผลมาจากหลายๆ
  โครงการเป็นโครงการระยะยาว 2-4 ปี เช่นโครงการติดตั้งระบบ ATM ให้กับสหกรณ์ต่างๆ
  ซึ่งเป็นโครงการต่อเนื่องอยู่ระหว่างดำเนินการติดตั้งเพื่อรอส่งมอบงานและรับรู้รายได้ในปีต่อไป

-   กลุ่มธุรกิจโครงการไอที (IT Project Strategic Business Unit : ITPSBU)

  ในปีนี้กลุ่มธุรกิจโครงการไอทีซึ่งเป็นกลุ่มธุรกิจที่เข้าประมูลโครงการต่างๆ ในภาครัฐบาลเป็นหลัก
  มีรายได้จากการขายสินค้าและบริการลดลงจำนวน 277.0 ล้านบาท เมื่อเปรียบเทียบกับปีก่อน
  ทั้งนี้เนื่องจากตั้งแต่ต้นปี 2557 สถานการณ์การเมืองที่ยังไม่นิ่ง
  และเพิ่งเริ่มมีการจัดตั้งรัฐบาลในไตรมาสที่ 3
  ทำให้การประมูลโครงการในภาครัฐต้องหยุดชะงักไป สำหรับโครงการใหม่ที่บริษัทฯ
  ได้เข้าประมูลและเริ่มรับรู้รายได้ในไตรมาสที่ 4/2557
  เป็นโครงการสัญญาจ้างเหมาบริการบำรุงรักษาระบบเครือข่ายสัญญาณเคเบิลใยแก้วนำแสงระยะเวลา
  1 ปี ของ สกอ. ตามสัญญาเลขที่ สอ.10/2558 มูลค่าสัญญา 505.5 ล้านบาท และโครงการ
  สกอ. เช่นกัน เป็นสัญญาจ้างบำรุงรักษาอุปกรณ์และเครือข่ายสานสนเทศเพื่อพัฒนาการศึกษา
  ระยะเวลา 1 ปี ตามสัญญาเลขที่ สอ.11/2558 มูลค่าสัญญา 164.5 ล้านบาท

  การดำเนินการเทียบกับประมาณการ (กรณีในปีที่ผ่านมาบริษัทฯ แสดงประมาณการในการยื่น
  Filing)

  – ไม่มี –

(3) ฐานะการเงิน

1)  สินทรัพย์

-   วิเคราะห์โครงสร้างสินทรัพย์

[]

  บริษัทและบริษัทย่อยมีสินทรัพย์รวมทั้งสิ้น 3,778.2 ล้านบาท ลดลง 1,111.9 ล้านบาท
  หรือคิดเป็นร้อยละ 22.7 และงบการเงินเฉพาะกิจการ 2,306.1 ล้านบาท ลดลง 524.2
  ล้านบาท หรือคิดเป็นร้อยละ 18.5 จากปีก่อน เนื่องจาก

1)  สินทรัพย์หมุนเวียนของบริษัทและบริษัทย่อยลดลง 1,044.0 ล้านบาท
    และงบเฉพาะกิจการลดลง 472.2 ล้านบาท ทั้งนี้เนื่องมาจาก

-   ลูกหนี้การค้าของบริษัทและบริษัทย่อยลดลง 167.3 ล้านบาท
    และงบการเงินเฉพาะกิจการลดลง 159.1 ล้านบาท
    โดยบริษัทและบริษัทย่อยและเฉพาะกิจการมีระยะเวลาในการจัดเก็บหนี้เฉลี่ยในปี 2557 นี้
    อยู่ที่ 109 วัน และ 82 วันตามลำดับ
    โดยที่ลูกหนี้ในส่วนของกลุ่มธุรกิจช่องทางการจำหน่ายได้รับการป้องกันความเสี่ยงในหนี้สูญในอัตราร้อยละ
    90 ของสัญญาประกันภัยที่บริษัทฯ ทำไว้กับบริษัทประกันภัยแห่งหนึ่ง

-   สินค้าคงเหลือของบริษัทและบริษัทย่อยลดลง 292.4 ล้านบาท และงบเฉพาะกิจการลดลง
    232.5 ล้านบาท ตามลำดับ
    ทั้งนี้เนื่องจากมีการบริหารการเก็บสินค้าคงคลังตามนโยบายไม่ให้เกินกว่า 60-90 วัน
    โดยอัตราการหมุนเวียนสินค้าคงเหลือของบริษัทและบริษัทย่อยจะอยู่ที่ 61
    วันและเฉพาะกิจการอยู่ที่ 56 วันตามลำดับ

2)  สินทรัพย์ถาวรที่ใช้ในการดำเนินงานของบริษัทและบริษัทย่อยลดลง 18.5 ล้านบาท
    และเฉพาะกิจการลดลง 10.1 ล้านบาท
    เป็นผลมาจากการคำนวณค่าเสื่อมราคาตามวิธีเส้นตรง

2)  คุณภาพของสินทรัพย์

    1.  สินทรัพย์

  บริษัทฯ มีการตั้งสำรองเผื่อการด้อยค่าของสินทรัพย์
  โดยได้ตั้งสำรองค่าเผื่อการด้อยค่าของเงินลงทุนระยะยาวซึ่งได้พิจารณาจากผลประกอบการและฐานะการเงินจากงบการเงินล่าสุดของบริษัทเหล่านั้นเป็นเกณฑ์
  ดังนี้

  ----------------------------------- ----------- ----------- -----------
  (หน่วย : ล้านบาท)                     2557        2556        2555

  เงินลงทุนระยะยาวอื่น                    13.9        13.9        13.9

  สำรองเผื่อการด้อยค่าของเงินลงทุน          (5.7)       (7.2)       (8.1)

  เงินลงทุนระยะยาวอื่น – สุทธิ              8.2         6.7         5.8
  ----------------------------------- ----------- ----------- -----------

2.  ลูกหนี้

  ยอดค้างชำระของลูกหนี้การค้าแยกตามอายุหนี้คงค้างเปรียบเทียบได้ ดังนี้

[]

บริษัทฯ และบริษัทย่อยมีนโยบายเคร่งครัดในการสำรองค่าเผื่อหนี้สงสัยจะสูญ บริษัทฯ
จะตั้งขึ้นโดยประมาณจากจำนวนหนี้ที่เกิดจากการเรียกเก็บเงินลูกหนี้ไม่ได้
ซึ่งอาศัยประสบการณ์ในการเรียกเก็บเงินในอดีตและตามสถานะปัจจุบันของลูกหนี้คงค้าง ณ
วันที่ในงบดุล

ในปี 2557 บริษัทฯ
ยังคงนโยบายดำเนินการป้องกันความเสี่ยงในหนี้สูญโดยเฉพาะอย่างยิ่งลูกหนี้ของกลุ่มธุรกิจช่องทางการจำหน่าย
(ITDSBU) โดยได้ทำประกันความเสี่ยงในหนี้สูญกับบริษัทประกันภัยแห่งหนึ่งไว้ในอัตราร้อยละ 90
ของยอดหนี้ที่ค้างชำระตามวงเงินที่บริษัทฯได้ทำไว้ตามสัญญาประกันภัย

  3) สภาพคล่อง

1.  กระแสเงินสด

  กระแสเงินสดของบริษัทฯ เปรียบเทียบได้ ดังนี้

[]

ในปี 2557 กลุ่มธุรกิจโครงการไอที และกลุ่มธุรกิจที่ปรึกษาและวางระบบคอมพิวเตอร์ของบริษัทฯ
ยังคงมีการขยายตัว และเพื่อรองรับกลุ่มธุรกิจดังกล่าว บริษัทฯ
ได้จัดหาเงินทุนในรูปของสินเชื่อจากสถาบันการเงินต่างๆ เช่น เงินกู้เบิกเกินบัญชี
เงินทุนหมุนเวียนระยะสั้น เงินกู้ยืมเพื่อโครงการระยะยาว (Project Financing) เป็นต้น ทั้งนี้
เพื่อรองรับโครงการระยะยาวของภาคราชการและกลุ่มธนาคารต่างๆ โดยปีนี้มีสินค้าคงเหลือลดลง
232.5 ล้านบาท สำหรับงบเฉพาะบริษัทและรวมบริษัทย่อย 292.4 ล้านบาท ลูกหนี้การค้าสุทธิลดลง
159.1 ล้านบาท สำหรับงบเฉพาะบริษัทและรวมบริษัทย่อย 167.3 ล้านบาท
และลูกหนี้ตามสัญญาเช่าทางการเงินลดลงเช่นกัน โดยบริษัทและรวมบริษัทย่อยลดลง 375.4
ล้านบาท และเฉพาะบริษัทลดลง 51.9 ล้านบาท ซึ่งทำให้สุทธิแล้วบริษัทฯ
มีเงินสดและเงินฝากธนาคารสุทธิเพิ่มขึ้นในบริษัทฯ และรวมบริษัทย่อยเพิ่มขึ้น 75.5 ล้านบาท และ
116.7 ล้านบาทตามลำดับ

2.  อัตราส่วนสภาพคล่องที่สำคัญ

สภาพคล่องของปี 2557 มีความเพียงพอต่อการชำระหนี้สินระยะสั้นที่ครบกำหนด
เนื่องจากเป็นผลจากการที่บริษัทฯ ให้ความสำคัญต่อการรักษาวินัยทางการเงิน
โดยพยายามจัดหาแหล่งเงินทุนให้เหมาะสมสอดคล้องกับความต้องการใช้เงินทุน (Matching
Fund) นั้น โดยหากเป็นการใช้เงินทุนในกลุ่มธุรกิจช่องทางจำหน่าย (ITDSBU)
แล้วก็จะใช้เงินทุนจากแหล่งเงินทุนระยะสั้นเท่านั้น
ในขณะที่การใช้เงินทุนของกลุ่มธุรกิจโครงการไอที และกลุ่มธุรกิจที่ปรึกษาและวางระบบคอมพิวเตอร์
จะใช้เงินทุนจากแหล่งเงินทุนโครงการซึ่งจะเหมาะสมสอดคล้องกับระยะเวลาของแต่ละโครงการ

  4) แหล่งที่มาของเงินทุน

1.  ความเหมาะสมของโครงสร้างเงินทุน

+-------------------------------+--------+--------+--------+--------+
| (หน่วย : ล้านบาท)               | งบการ  |        | งบการเ |        |
|                               | เงินรวม |        | งินเฉพา |        |
|                               |        |        | ะกิจการ |        |
+-------------------------------+--------+--------+--------+--------+
|                               | 2557   | 2556   | 2557   | 2556   |
+-------------------------------+--------+--------+--------+--------+
| อัตราส่วนหนี้สินรวมต่อสินทรัพย์รวม     | 0.53   | 0.64   | 0.48   | 0.58   |
| (เท่า)                         |        |        |        |        |
+-------------------------------+--------+--------+--------+--------+
| อัตราส่วนหนี้สินรวมต่อส่วนของผู้ถือหุ้น   | 1.11   | 1.77   | 0.93   | 1.39   |
| (เท่า)                         |        |        |        |        |
+-------------------------------+--------+--------+--------+--------+

ในปีนี้ โครงสร้างเงินทุนของบริษัทฯ เปลี่ยนแปลงลดลงเมื่อเปรียบเทียบกับงวดสิ้นปีก่อน
เป็นผลมาจากการรักษาวินัยทางการเงินของบริษัทฯ โดยใช้เงินทุน Matching Fund
โดยได้ใช้แหล่งเงินทุนในรูปของหนี้สินคิดเป็นร้อยละ 48 ของสินทรัพย์รวมเฉพาะงบของบริษัทฯ
และร้อยละ 53 ของสินทรัพย์เมื่อรวมงบของบริษัทย่อย ส่วนที่เหลือบริษัทฯ
ยังคงใช้แหล่งเงินทุนจากผู้ถือหุ้นโดยตรง
โดยใช้แหล่งเงินทุนในรูปของหนี้สินเปรียบเทียบกับแหล่งเงินทุนจากผู้ถือหุ้นคิดเป็น 0.93
เท่าเฉพาะงบของบริษัทฯ และคิดเป็น 1.11 เมื่อรวมงบของบริษัทย่อย อย่างไรก็ตามบริษัทฯ
ยังคงนโยบายให้สถาบันการเงินเป็นผู้รับผิดชอบในการให้การสนับสนุนทางการเงินในโครงการ
(Project Financing) ต่างๆ แทนบริษัทฯ
โดยจะโอนสิทธิการรับชำระเงินของลูกหนี้ให้แก่สถาบันการเงินเป็นหลักประกันเพื่อลดแรงกดดันการใช้เงินทุนจากผู้ถือหุ้นโดยตรง

2.  สาเหตุของการเปลี่ยนแปลงส่วนของผู้ถือหุ้น

-   วิเคราะห์โครงสร้างส่วนของผู้ถือหุ้น

[]

ส่วนของผู้ถือหุ้นของบริษัทและบริษัทย่อย มีจำนวนรวมทั้งสิ้น 1,789.7 ล้านบาท เพิ่มขึ้น 51.0
ล้านบาทหรือคิดเป็นร้อยละ 2.9 และงบเฉพาะกิจการเพิ่มขึ้น 10.7 ล้านบาทจากสิ้นปีก่อน
เนื่องจากมีกำไรสุทธิจากการดำเนินงานประจำปี 2557 จำนวน 22.1 ล้านบาท
หลังหักเงินสำรองตามกฎหมายและเงินปันผลประจำปี

หนี้สิน

-   วิเคราะห์โครงสร้างหนี้สิน

[]

บริษัทและบริษัทย่อยมีหนี้สินรวมทั้งสิ้น 1,988.5 ล้านบาท ลดลง 1,136.6 ล้านบาท
หรือคิดเป็นร้อยละ 36.4 และส่วนของงบการเงินเฉพาะกิจการ เป็นเงิน 1,111.6 ล้านบาท
ลดลงเช่นเดียวกัน 534.9 ล้านบาทหรือคิดเป็นร้อยละ 32.5 จาก สิ้นปีก่อนเนื่องจาก

-   เงินเบิกเกินบัญชีและเงินกู้ยืมระยะสั้นจากธนาคารของบริษัทและบริษัทย่อยลดลง 1,039.6
    ล้านบาท และ งบเฉพาะกิจการลดลงเช่นเดียวกันเป็นจำนวน 618.3 ล้านบาท
    เนื่องจากมีการจ่ายชำระคืนตามสัญญาเงินกู้ยืม project finance
    ซึ่งเมื่อจบสัญญาและได้รับเงินจากลูกค้าตามสัญญาก็จะจ่ายชำระเงินคืนให้กับธนาคาร

-   เจ้าหนี้การค้าและเจ้าหนี้กิจการที่เกี่ยวข้องของบริษัทและบริษัทย่อยลดลง 146.5 ล้านบาท
    และเฉพาะกิจการลดลงเป็นจำนวน 32.5 ล้านบาท
    เป็นผลมาจากสามารถจ่ายชำระหนี้ได้ตามกำหนดเวลา บริษัทฯ มีระยะเวลาชำระหนี้เฉลี่ยอยู่ที่
    35 วัน และรวมบริษัทย่อยจะอยู่ที่ 38 วัน

-   เงินผลประโยชน์พนักงานค้างจ่ายเพิ่มขึ้นจากปีก่อนของบริษัทและบริษัทย่อยเป็นจำนวน 2.6
    ล้านบาท และงบเฉพาะกิจการเพิ่มขึ้น 1.5 ล้านบาท
    เป็นการจัดตั้งขึ้นตามมาตรฐานการบัญชีฉบับที่ 19 ซึ่งเริ่มประกาศใช้เมื่อวันที่ 1 มกราคม
    2554

+------------------------------+---------+---------+---------+---------+
| (หน่วย : พันบาท)               | งบกา    |         | งบกา    |         |
|                              | รเงินรวม |         | รเงินเฉพ |         |
|                              |         |         | าะกิจการ |         |
+------------------------------+---------+---------+---------+---------+
|                              | 2557    | 2556    | 2557    | 2556    |
+------------------------------+---------+---------+---------+---------+
| ภา                           | 58,832  | 54,716  | 29,780  | 30,083  |
| ระผูกพันตามโครงการผลประโยชน์ต้นปี |         |         |         |         |
+------------------------------+---------+---------+---------+---------+
| ต้นทุนบริการในปัจจุบัน             | 6,446   | 7,272   | 3,660   | 2,070   |
+------------------------------+---------+---------+---------+---------+
| ต้นทุนดอกเบี้ย                   | 2,149   | 2,221   | 1,005   | 1,202   |
+------------------------------+---------+---------+---------+---------+
| กำไรสุทธิจากการประมาณการตามหลัก | -       | (20)    | -       | (2,009) |
|                              |         |         |         |         |
| คณิตศาสตร์ประกันภัย              |         |         |         |         |
+------------------------------+---------+---------+---------+---------+
| ผลประโยชน์ที่จ่ายในระหว่างปี       | (3,182) | (5,357) | (3,182) | (1,566) |
+------------------------------+---------+---------+---------+---------+
| ลดลงจากการเปลี่ยนแปลงสถานะของ  | (2,834) | -       | -       | -       |
|                              |         |         |         |         |
| บริษัทย่อยเป็นบริษัทร่วม            |         |         |         |         |
+------------------------------+---------+---------+---------+---------+
| สำรองผล                      | 61,411  | 58,832  | 31,263  | 29,780  |
| ประโยชน์ระยะยาวของพนักงานปลายปี |         |         |         |         |
+------------------------------+---------+---------+---------+---------+

-   ภาระหนี้สินที่มีต่อธนาคารและสถาบันการเงิน

+------------------+----------------+-------+-------+-------+-------+
|   (หน่วย : พันบาท) | อัตราดอกเบี้ย     | ง     |       | งบก   |       |
|                  |                | บการเ |       | ารเงิน |       |
|                  | (ร้อยละต่อปี)     | งินรวม |       | เฉพาะ |       |
|                  |                |       |       | กิจการ |       |
+------------------+----------------+-------+-------+-------+-------+
|                  |                | 2557  | 2556  | 2557  | 2556  |
+------------------+----------------+-------+-------+-------+-------+
|   เงินเบ          | -              | -     | 6     | -     | 5,856 |
| ิกเกินบัญชีจากธนาคาร |                |       | 2,111 |       |       |
+------------------+----------------+-------+-------+-------+-------+
|   เงินกู้ย          | MMR, MOR -     | 52    | 1,56  | 27    | 92    |
| ืมระยะสั้นจากธนาคาร | 0.50           | 4,354 | 5,706 | 8,793 | 1,093 |
|                  |                |       |       |       |       |
|                  | MLR - 0.25,    |       |       |       |       |
|                  | MLR - 1.25     |       |       |       |       |
+------------------+----------------+-------+-------+-------+-------+
|   ทรัสต์รีซีท        | 2.997 - 5.90   | 11    | 4     | 3     | 5,275 |
|                  |                | 0,906 | 7,082 | 5,122 |       |
+------------------+----------------+-------+-------+-------+-------+
| รวม              |                | 63    | 1,67  | 31    | 93    |
|                  |                | 5,260 | 4,899 | 3,915 | 2,224 |
+------------------+----------------+-------+-------+-------+-------+
|                  |                |       |       |       |       |
+------------------+----------------+-------+-------+-------+-------+

  เงินกู้ยืมระยะสั้นจากธนาคารของบริษัทฯและบริษัทย่อยค้ำประกันโดยการโอนสิทธิเรียกร้องการรับเงินจากสัญญาขายสินค้าและสัญญาเช่าการเงินให้กับธนาคาร
  โดยมียอดลูกหนี้ ณ วันที่ 31 ธันวาคม 2557 ซึ่งใช้เป็นหลักประกันคงเหลืออยู่เป็นจำนวน 29
  ล้านบาท (2556: 296 ล้านบาท) และงบการเงินเฉพาะกิจการ: ไม่มี (2556: 195
  ล้านบาท)

(4) ปัจจัยและอิทธิพลหลักที่อาจมีผลต่อการดำเนินงานหรือฐานะการเงิน

  ปัจจัยและอิทธิพลหลักที่มีผลต่อการดำเนินงานหรือฐานะการเงินในอนาคต
  ขึ้นอยู่กับการปรับตัวของบริษัทฯ
  เพื่อรองรับการเปลี่ยนแปลงอันเกิดจากภาวะการแข่งขันสูงในอุตสาหกรรมนี้
  โดยเฉพาะอย่างยิ่งในธุรกิจช่องทางจำหน่าย (IT Distribution)
  ซึ่งเป็นแหล่งรายได้ส่วนใหญ่ของบริษัทฯ ที่มีแนวโน้มกำไรขั้นต้นแคบลง
  การแข่งขันด้านราคาเป็นปัจจัยสำคัญอย่างมากในการดำเนินธุรกิจ
  ดังนั้นหากผู้ประกอบการรายใดไม่สามารถบริหารจัดการให้มีสินค้าหลากหลายมากพอ (Product
  mixed) ที่จะกระจายกำไรขั้นต้นในท้ายสุดเฉลี่ยให้มากพอที่จะดำเนินการต่อไปแล้ว
  ก็จะประสบปัญหาในอนาคตได้

  มาตรการรองรับ

  1. บริษัทฯ ปรับตัวโดยการสร้างทางเลือกให้มีสินค้าหลากหลายมากพอ (Product mixed)
  ที่จะกระจายกำไรขั้นต้นในท้ายสุดเฉลี่ยไม่ต่ำกว่าร้อยละ 5
  โดยหากพบว่าสินค้าตัวใดมีอัตรากำไรขั้นต้นที่ต่ำเกินไปมากก็จะหยุดการทำตลาดในสินค้าตัวนั้นเพื่อลดความกดดันในการต้องหาแหล่งเงินทุนมาสนับสนุน
  อีกทั้งลดภาระค่าใช้จ่ายที่อาจจะเกิดขึ้นจากการต้องสำรองสินค้าที่มีแนวโน้มล้าสมัยได้ง่ายของธุรกิจไอที
  ในขณะเดียวกันบริษัทฯ ก็จะเร่งเสริมหาสินค้าใหม่ๆ
  ที่มีอัตรากำไรขั้นต้นสูงเข้ามาทดแทนโดยเฉพาะอย่างยิ่งผลิตภัณฑ์ภายใต้สัญลักษณ์ “SVOA”
  ไม่ว่าจะเป็นคอมพิวเตอร์ส่วนบุคคลเอสวีโอเอ, คอมพิวเตอร์โน้ตบุ๊กเอสวีโอเอ เป็นต้น
  ทำให้บริษัทฯ
  สามารถบริหารต้นทุนสินค้าได้ค่อนข้างยืดหยุ่นกว่าสินค้าอื่นที่บริษัทฯเป็นเพียงตัวแทนจำหน่าย

  2. บริษัทฯ
  ปรับตัวเข้าสู่ธุรกิจบริการให้มากพอเพื่อลดการพึ่งพิงรายได้จากการขายที่มีแนวโน้มกำไรขั้นต้นต่ำลงทุกขณะ
  โดยที่ธุรกิจบริการนี้สามารถสร้างกำไรให้บริษัทฯ ได้สูง เนื่องจากบริษัทฯ
  ไม่ต้องมีต้นทุนในการบริหารสินค้าคงคลังอีกทั้งด้วยลักษณะที่เฉพาะของการให้บริการที่ผู้บริโภคมีความต้องการในบริการเฉพาะจึงไม่มีแรงกดดันในปัจจัยด้านราคาในการแข่งขันมากเกินไป